
A V I Z

asupra proiectului de Lege privind organizarea
 şi exercitarea profesiei de bonă
În conformitate cu prevederile art. 95 din Regulamentul Camerei Deputaţilor, republicat, Comisia juridică, de disciplină şi imunităţi a fost sesizată, spre dezbatere şi avizare, cu proiectul de Lege privind organizarea şi exercitarea profesiei de bonă,  trimis cu  adresa  nr.PL - x 75 din 24 februarie 2014, înregistrat sub nr.4c-11/172 din 24 februarie 2014.
Senatul, în calitate de primă Cameră sesizată, a adoptat proiectul de lege în şedinţa din 18 februarie 2014.

Potrivit dispoziţiilor art.75 din Constituţia României, republicată, şi ale art.92 alin.(9) pct.1 din Regulamentul Camerei Deputaţilor, republicat, Camera Deputaţilor este Cameră decizională. 

În temeiul prevederilor art.61 din Regulamentul Camerei Deputaţilor, republicat, Comisia a dezbătut proiectul de lege menţionat mai sus, în şedinţa din           5 martie 2014.

Membrii Comisiei au examinat iniţiativa legislativă supusă avizării, expunerea de motive, avizul favorabil, cu observaţii şi propuneri al Consiliului Legislativ nr.1030 din 27 septembrie 2013, avizul Consiliul Economic şi Social, transmis cu nr.2846 din 17 septembrie 2013 şi punctul de vedere negativ al Guvernului, transmis cu nr.2255 din 25 noiembrie 2013.
În urma dezbaterilor, cu unanimitate de voturi, s-a hotărât avizarea favorabilă a proiectului de Lege privind organizarea şi exercitarea profesiei de bonă.
Iniţiativa legislativă  face parte din categoria legilor ordinare.

